  Анжелика Тихонова корреспондент Удмуртиын 2021-тӥ арын «Кышкыттэм но ӟечлыко автомобиль сюресъёс» йӧскалык ӵектос улсын тупатъяны чаклам сюресъёсты эскерыны кутскизы. Со сярысь ӵектослэн улосвыл офисэзлэн пресс-службаез ивортэ. Та дыре тупатъяно сюресъёсын лыдметэ 56 сюресъёс пыро. Со пӧлысь 10-эз – улосвыл но муниципалкуспо сюресъёс, 30-эз – Ижкарысь сюресъёс, 16-ез – Дэри черкогуртысь но ёросысьтыз сюресъёс. Тупатъяно сюресъёсты азьвылгес мер кенешонъёсын юнматӥзы ини, но йылпумъясь лыдметэз эскеронъёс ортчытэм но тупатъян ужъёслэсь дунзэ чотам бере гинэ юнматозы. 2021-тӥ арын йӧскалык ӵектосэз улонэ пыӵатон понна 1 миллиард 360 миллион манет висъялозы Подрядной огазеяськонысь инженеръёс, «Управтодор» ужъюртысь ӧнерчиос но Ижкарысь но Дэри ёросысь ыстэм муртъёс ваньзэ 56 сюресъёсты чаклалозы. Соос сюрес шобретлэсь зӧкталазэ мерталозы, сюреслэсь инъетсэ эскерозы, алама интыоссэ пусъёзы. Собере соослэн эскеронъёссыя котькуд сюресъя смета кылдытозы, тупатъян ужъёслэсь дунзэс лыдъялозы.  Тупатъяны чаклам вань сюресъёсты туэ 31-тӥ пӧсьтолэзёзь эскерыны кулэ Тодэ вайытом, та дыре йӧскалык ӵектос улсын Ижкарысь Пастухов нимо урамысь сюресэз выльдо.  Тегъёс: Авто Ижкар Удмуртия сюресъёс тупатъянужъёс  